'આકાશની વાત સો ટકા સાચી છે.' હરિવલ્લભદાસે હકારમાં માથું હલાવ્યું. 'હું વીસેક વર્ષનો હતો ત્યારે આ વિસ્તાર તો સાવ નિર્જન હતો. બંગલામાં ચોરી કરવા માટે ચોર આવેલા એ પછી મારા પપ્પાએ પોલીસને ફરિયાદ કરી. કમિશ્નર એમના મિત્ર હતા. વેરાન જગ્યાએ રહેતા ધનવાન આદમી પાસે સ્વરક્ષણ માટે હથિયાર તો હોવું જ જોઇએ, એવું એ માનતા હતા એટલે પપ્પાએ અરજી કરી કે તરત મારા નામે રિવોલ્વરનું લાયસન્સ એમણે આપી દીધું. પોઇન્ટ ફોર્ટી ફાઇવની આલાગ્રાન્ડ ઇંગ્લેન્ડની રિવોલ્વર છે, જેનો આજ સુધીમાં ક્યારેય ઉપયોગ નથી થયો.'